"كلنا أمل بالحياة سنة بعد سنة"
احمد من فريق العروض المسرحية
متخرج من كلية الفنون الجميلة – قسم التصميم
من فترة طويلة اعرف المهرجان وجنت احضر مع اصدقائي وانضميت له من خلالهم
هاي اول مشاركة الي
المهرجان كلش حلو ومرتب وشفت كلش هواية ناس تريد تعيش وتفرح وتبدي حياة جديدة وتنسى الي راح والاهم صنع بداخلي أمل جبير
المهرجان كلش حبيته وكدر يضيف الي, عرفت هواية ناس اكو تسمع نمط الغناء مالتي وانصدمت بكمية الجمهور الدعمني كلش حبيتهم
الهدف الاساسي من المهرجان بلنسبة الي هو الأمل بغد أفضل ومهرجان السلام ديكبر سنة بعد سنة ووياه الأمل
من خلال المهرجان عرفت انه اكو هواي اشخاص تحب تسمعني في بغداد وهالشي فرحني واصدقاء يحبوني
مجنت اعرف هلشي وشفته بعيني بعدين اكو مشجعين راح صوتهم من العياط والتشجيع والحماس
كلمة اخيرة
كل شي نشوفه او نعيشه بلعراق راح نبقى هنا ونتحمل وتشوفونه نرجع دأئما كلنا أمل بالحياة سنة بعد سنة
وكل واحد بينا ديصنع امل وسلام وفرحة بطريقته الخاصة
IQPeace Media 2017